Emma Răducanu s-a retras de la Miami Open! Motivul invocat de sportivă
Emma Răducanu, jucătoarea de tenis cu origini românești, a fost nevoită să se retragă de la Miami Open din cauza unei accidentări la spate.
Campioana de la US Open 2021, Răducanu, urma să o înfrunte pe Wang Xiyu în primul tur.
Răducanu a revenit pe teren în ianuarie, după o pauză de opt luni în 2023, din cauza mai multor operaţii la încheietura mâinii şi la gleznă.
Britanica a fost a doua jucătoare care s-a retras de la Miami după startul calificărilor, după Viktorija Golubic, care s-a retras din cauza unei accidentări la piciorul stâng. Ca atare, ele au fost înlocuite de două lucky loser - Tamara Korpatsch, care va evolua în primul tur cu Viktoria Tomova, şi Bernarda Pera, care o va înfrunta pe Danielle Collins.
Wang o va înfrunta acum pe Anna Karolina Schmiedlova, venită din calificări. Printre celelalte jucătoare venite din calificări se numără Laura Siegemund şi Aleksandra Krunic, care se vor întâlni în primul tur, învingătoarea urmând să o înfrunte în runda următoare pe Jelena Ostapenko, cap de serie numărul 9.
S-a stabilit ora de disputare a partidei dintre Simona Halep și Paula Badosa
După o pauză de 16 luni cauzată de scandalul de dopaj în care a fost implicată, Simona Halep revine pe terenul de tenis.
Organizatorii competiției de la Miami au publicat programul zilei de 19 martie, iar Simona Halep va intra pe teren împotriva ibericei, nu înainte de ora 22:00 (ora României). Va juca pe terenul principal - DETALII AICI.
Urmăriți SPORT.RO și pe Google News